شەفەق نیوز/ ویلایەتەیل یەکگردگ ئەمریکی، ئمڕوو
دووشەممە، نفرەت ئەو گورز ئیرانیە کرد ک ناوچەیلیگ لە هەرێم کوردستان کردە ئامانج،
و دووپات لە پشتگیریکردن سەرکردەیل بەغداد و هەرێم کوردستان کرد.
ئەلینا
رۆمانوسکی خانمە باڵیۆز ئەمریکا لە عراق لەبان تویتەر نویسان: ئەمریکا وە زبری نفرەت
ئەو پەلامارە ئمڕووە وە مووشەک و فڕۆکەیل بێفڕۆکەوان ئیرانی لەبان هەرێم کوردستان عراق
کەێد، و داوا لە ئیران کرد واز لە پەلامارداین عراق هاوسای وگەل عراق بارێد.
دووپات کرد ک وڵاتەگەی وەگەرد سەرکردەیل
بەغداد و هەرێم کوردستان وسێد، و شەرمەزار ئەو دەسدرویژیە لەبان سەروەری عراق کەێد.
وەرجەیە، شاند نەتەوە یەکگرتگەیل لە عراق، یۆنامی،  شەرمەزار ئەو گورز ئیرانیە کرد ک ناوچەیلیگ لە
هەرێم کوردستان کردە ئامانج، و داوا لە لایەنەیل عراقی و ئیرانه کرد گفتوگۆ لەباوەت
شوینەیلە بکەن ک لەلایەن ئاسایش چووڵن.
